Document ID: /roh_data/filtered/Billingualer_Corpus_interleaved-de-rm.jsonl.gz/1447

This is a text translated from German to Rumantsch Grischun.
Neuer obligatorischer Sachkundenachweis für Fischer

In Graubünden dürfen ab dem nächsten Jahr nur noch Personen, die einen Sachkundeausweis besitzen, ein Fischereipatent für ein Jahr oder einen Monat lösen. Die Bündner Regierung hat die entsprechende Anpassung der kantonalen Fischereiverordnung auf den 1. Januar 2009 in Kraft gesetzt.

Wer ab dem 1. Januar 2009 eine Berechtigung zum Fang von Fischen oder Krebsen erwerben will, muss nachweisen können, dass er über ausreichende Kenntnisse über Fische und Krebse sowie die tierschutzgerechte Ausübung der Fischerei hat. Dazu wird ein obligatorischer Sachkundeausweis eingeführt. Angehende Fischer können diesen Sachkundeausweis im Rahmen eines kantonalen Jung- und Neufischkurses oder bei einem vom Bund zertifizierten Kurs erwerben. Grund für die Neuerung ist die Revision der eidgenössischen Fischereiverordnung, welche schweizweit einen solchen Sachkundenachweis verlangt.

Der Kanton Graubünden hat bereits im Jahr 2002 eine Ausbildungspflicht für Jung- und Neufischer eingeführt. Fischer, die schon einen solchen Kurs besucht haben, sind daher ohne weitere Ausbildungspflicht zum Bezug des Sachkundeausweises berechtigt. Für Fischer, die ihr Fischereipatent vor dem Jahr 2002 erworben haben, gilt eine Übergangsregelung. Sie sind aufgrund ihrer Fischereipraxis ebenfalls berechtigt, einen Sachkundeausweis zu beziehen. Voraussetzung ist allerdings, dass sie in den Jahren 2004 bis 2008 mindestens einmal ein Jahres- oder Monatspatent gelöst haben. Bezüger von Fischereipatenten mit einer Gültigkeitsdauer von weniger als einem Monat müssen keinen Sachkundeausweis vorlegen. Sie erhalten jedoch von den Patentausgabestellen eine schriftliche Information über die tierschutzgerechte Ausübung der Fischerei.

Aus Gemeinden und Regionen

- Bonaduz: Die Regierung genehmigt für das Projekt "Lawinen- und Steinschlagschutz Versamertobel" einen Beitrag von höchstens 735'000 Franken.

- Calanca: An den geplanten Zusammenschluss der Gemeinden Arvigo, Braggio, Buseno, Castaneda, Cauco, Rossa, Sta. Maria und Selma sichert die Regierung aus dem Finanzausgleichsfonds einen Förderbeitrag von 6'050'000 Franken zu. Die Zusicherung steht unter dem Vorbehalt, dass der Zusammenschluss bis spätestens Ende 2009 durch die Gemeinden und den Grossen Rat definitiv beschlossen worden ist.

- Klosters-Serneus: Die Regierung sichert für das Rüfen- und Lawinenauffangdammprojekt "Tal" einen Beitrag von höchstens 138'000 Franken zu.

- Luzein: Die Gesamtrevision der Ortsplanung der Gemeinde Luzein vom 16. Juni 2006 wird genehmigt.

- Mesocco: An die Mehrkosten für den Verbindungskanal Pian San Giacomo-Mesocco wird ein Beitrag von maximal 122'040 Franken zugesichert.

- Ruis: Die Verfassung des Kreises Ruis vom 1. Juni 2008 wird genehmigt.

- St. Martin: Der Gemeinde St. Martin wird an die Kosten für die Erneuerung und den Ausbau der Wasserversorgungsanlage ein Beitrag von 100'710 Franken zugesichert.

- Trimmis: Das Verbauungsprojekt "Chlei Rüfi" der Gemeinde Trimmis wird genehmigt und mit einem Beitrag von höchstens 161'000 Franken unterstützt.

- Tschappina: Die Teilrevision der Ortsplanung der Gemeinde Tschappina vom 20. Juni 2007 wird genehmigt.

- Vals: Für den Ausbau der Abwasserreinigungsanlage (ARA) genehmigt die Regierung einen Beitrag von rund 148'000 Franken.

- Vella: Die Teilrevision der Ortsplanung der Gemeinde Vella vom 28. Februar 2008 wird mit Vorbehalten genehmigt.

Kantonsbeiträge an verschiedene Institutionen

- Denkmalpflege: Der Kanton beteiligt sich mit maximal 103'000 Franken an der Konservierung der Burgruine Tschanüff in Ramosch. Die Restaurierung des Klosters St. Johann in Müstair wird mit höchstens 182'000 Franken unterstützt. Für den Ausbau einer Wohnung im Schloss Bothmar in Malans genehmigt die Regierung einen Beitrag von maximal 54'000 Franken.

- Institut für Kulturforschung Graubünden: An das Projekt "Digitalisierung der Archive der Radio e Televisiun Rumantscha (RTR)" wird in den Jahren 2008 bis 2012 ein Beitrag in der Höhe von insgesamt 200'000 Franken ausgerichtet. Für das Projekt "Edition Bündner Komponisten" erhalten die Pädagogische Hochschule Graubünden und das Institut für Kulturforschung Graubünden einen einmaligen Kantonsbeitrag in der Höhe von 31'575 Franken.

- Mittel der Landeslotterie: Die 8. Schweizerische Biennale des Amateurtheaters findet vom 3. bis 5. Oktober 2008 in Vulpera statt und wird mit einer Defizitgarantie von maximal 7'000 Franken unterstützt.

- Open Airs: Die Open Airs Trun, Rheinwald, Bellaluna, Safiental, Val Lumnezia, Chapella und Malans werden mit Defizitgarantien im Gesamtbetrag von maximal 39'000 Franken unterstützt.

Strassenprojekte

Die Regierung hat insgesamt 1'586'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Baumeisterarbeiten Cassanawald - Anschluss Nufenen

- Oberalpstrasse: Belagsarbeiten Trun - Rabius

- Prättigauerstrasse: Baumeister- und Belagsarbeiten Tälfscherstrasse

Gremium: Regierung

Quelle: dt Standeskanzlei Graubünden

Data: 26.06.2008

Nov attest obligatoric per pestgadras e per pestgaders davart las enconuschientschas da la materia

A partir da l'onn proxim dastgan mo pli persunas che han in attest obligatoric davart las enconuschientschas da la materia retrair en il Grischun ina patenta da pestga per in onn u per in mais. La regenza grischuna ha mess en vigur l'adattaziun correspundenta da l'ordinaziun chantunala da pestga per il 1. da schaner 2009.

Tgi che vul acquistar a partir dal 1. da schaner 2009 in'autorisaziun per pigliar peschs u giombers, sto cumprovar ch'ella u ch'el haja enconuschientschas suffizientas davart ils peschs e davart ils giombers sco er davart ina pestga che correspunda a la protecziun dals animals. Per quest intent vegn introducì in attest obligatoric davart las enconuschientschas da la materia. Pestgadras e pestgaders futurs pon acquistar quest attest en il rom d'in curs per pestgadras e per pestgaders giuvens e novs u a chaschun d'in curs certifitgà da la confederaziun. La raschun per questa novaziun è la revisiun da l'ordinaziun federala davart la pestga che pretenda in tal attest en l'entira Svizra.

Il chantun Grischun ha introducì gia l'onn 2002 in'obligaziun da scolaziun per pestgadras e per pestgaders giuvens e novs. Pestgadras e pestgaders che han gia fatg in tal curs han pia il dretg da retrair l'attest davart las enconuschientschas da la materia senza stuair far in'ulteriura scolaziun. Per pestgadras e per pestgaders che han acquistà lur patenta da pestga avant l'onn 2002 vala ina regulaziun transitorica. Sin basa da lur pratica da pestga han er ellas ed els il dretg da retrair in tal attest. La premissa è dentant ch'ellas e ch'els hajan retratg almain ina giada ina patenta d'in onn u d'in mais durant ils onns 2004 fin 2008. Tgi che retira ina patenta da pestga per ina durada da main ch'in mais na sto betg preschentar in attest davart las enconuschientschas da la materia. A talas persunas dattan ils posts ch'emettan las patentas dentant infurmaziuns en scrit davart ina pestga che correspunda a la protecziun dals animals.

Da vischnancas e da regiuns

- Panaduz: Per il project "protecziun cunter lavinas e cunter crudada da crappa en la chavorgia da Versomi" conceda la regenza ina contribuziun da maximalmain 735'000 francs.

- Calanca: Per la fusiun planisada da las vischnancas d'Arvigo, da Braggio, da Buseno, da Castaneda, da Cauco, da Rossa, da Sta. Maria i.C. e da Selma garantescha la regenza ina contribuziun da promoziun da 6'050'000 francs or dal fond da gulivaziun da finanzas. La garanzia vala cun la resalva che las vischnancas e ch'il cussegl grond concludian definitivamain la fusiun fin il pli tard la fin da l'onn 2009.

- Claustra-Serneus: Per il project "Tal" - in project d'in rempar per retegnair bovas e lavinas - garantescha la regenza ina contribuziun da maximalmain 138'000 francs.

- Luzein: La revisiun totala da la planisaziun locala da la vischnanca da Luzein dals 16 da zercladur 2006 vegn approvada.

- Mesauc: Als custs supplementars per il chanal da colliaziun Pian San Giacomo - Mesauc vegn garantida ina contribuziun da maximalmain 122'040 francs.

- Rueun: La constituziun dal circul da Rueun dal 1. da zercladur 2008 vegn approvada.

- S. Martin: A la vischnanca da S. Martin vegn garantida ina contribuziun da 100'710 francs als custs per renovar e per engrondir il stabiliment dal provediment d'aua.

- Trimmis: Il project da dustanza "Chlei Rüfi" da la vischnanca da Trimmis vegn approvà e sustegnì cun ina contribuziun da maximalmain 161'000 francs.

- Tschappina: La revisiun parziala da la planisaziun locala da la vischnanca da Tschappina dals 20 da zercladur 2007 vegn approvada.

- Val S. Pieder: Per la renovaziun da la serenera approvescha la regenza ina contribuziun da var 148'000 francs.

- Vella: La revisiun parziala da la planisaziun locala da la vischnanca da Vella dals 28 da favrer 2008 vegn approvada cun intginas resalvas.

Contribuziuns chantunalas a differentas instituziuns

- Tgira da monuments: Il chantun sa participescha cun maximalmain 103'000 francs al mantegniment da la ruina dal chastè Tschanüff a Ramosch. La restauraziun da la nav da la claustra Son Jon a Müstair vegn sustegnida cun maximalmain 182'000 francs. Per la renovaziun d'ina abitaziun en il chastè Bothmar a Malans approvescha la regenza ina contribuziun da maximalmain 54'000 francs.

- Institut per la perscrutaziun da la cultura grischuna: Per il project "digitalisaziun dals archivs da Radio e televisiun rumantscha (RTR)" vegn pajada ina contribuziun da totalmain 200'000 francs durant ils onns 2008 fin 2012. Per il project "ediziun da cumponistas e da cumponists grischuns" survegnan la scola auta da pedagogia dal Grischun e l'institut per la perscrutaziun da la cultura grischuna ina contribuziun chantunala unica da 31'575 francs.

- Meds finanzials da la lottaria naziunala: La 8avla biennala svizra dal teater d'amaturas e d'amaturs ha lieu dals 3 fin ils 5 d'october 2008 a Vulpera e vegn sustegnida cun ina garanzia da deficit da maximalmain 7'000 francs.

- Open airs: Ils open airs da Trun, da Valragn, da Bellaluna, da Stussavgia, da la Val Lumnezia, da Chapella e da Malans vegnan sustegnids cun garanzias da deficit da tut en tut maximalmain 39'000 francs.

Projects da vias

La regenza ha approvà totalmain 1'586'000 francs per construir e per sanar ils suandants trajects da vias:

- via naziunala A13: lavurs d'impressari, guaud da Cassana - access da Nufenen

- via sursilvana: lavurs da cuvrida, Trun - Rabius

- via dal Partenz: lavurs d'impressari e da cuvrida, via da Tälfsch

Gremi: regenza

Funtauna: rg chanzlia chantunala dal Grischun

Data: 26.06.2008